Title: Museum for fremtiden
Description: Bogen Museum for fremtiden ledsager det fiktive museum af samme navn, som er en dramatiseret kunstudstilling og en immersiv teaterforestilling, der netop har kørt sin første spilleperiode på teater Sort/Hvid i Købehavn. I efteråret kan man opleve den i Kunsthal Aarhus, hvor udstillingen sættes op i samarbejde med Aarhus Teater. Museum for fremtiden forvandler teatret og kunsthallen til en totalinstallation med værker af billedkunstnerne Ferdinand Ahm Krag, Helene Nymann og Studio ThinkingHand. Det hele iscenesættes af scenograferne Franciska Zahle og Helle Damgård, komponist Asger Kudahl, instruktør Christian Lollike og dramaturg og kurator Anders Thrue Djurslev. Sidstnævnte står sammen med redaktør Mathias Kokholm for kataloget. Ligesom den dramatiserede udstilling Museum for fremtiden undersøger kataloget den politiske fantasi gennem den paradoksale sammenstilling af ?museum? og ?fremtiden.? Hvor udstillingen/forestillingen udgør ét samlet performativt værk, sætter kataloget en række forfattere og kunstnere i stævne for at tænke med, imod og videre fra projektets umulige titel. Exhibition: Kunsthal Aarhus, Denmark (06.-21.09.2022).
Subjects: Conceptual art, Exhibitions, Museum exhibits